Simmba Box Office Collection Day 19: रणवीर सिंह की 'सिंबा' हुई सुपर-डुपर हिट, अभी भी कर रही धुआंधार कमाई  
'सिंबा' बॉक्स ऑफिस पर सुपरहिट
रणवीर सिंह कुछ यूं किया धमाल
खूब हो रही हैं कमाई
बॉलीवुड एक्टर रणवीर सिंह (Ranveer Singh) की फिल्म 'सिंबा' (Simmba) का जादू कुछ ऐसा चला कि अभी भी बॉक्स ऑफिस पर करोड़ों रुपए कमाई कर रही है. 'केदारनाथ' से डेब्यू करने वाली एक्ट्रेस सारा अली खान अपनी दूसरी फिल्म 'सिंबा' की, जो पर्दे पर सुपर-डुपर हिट हो गई. बॉक्स ऑफिस इंडिया के मुताबिक फिल्म ने तीसरे हफ्ते मंगलवार तक 17.50 करोड़ रुपए और अब तक कुल 229.41 करोड़ रुपए का कलेक्शन कर डाला है. शाहरुख खान की फिल्म 'जीरो' फ्लॉप होने का फायदा रणवीर सिंह (Ranveer Singh) की फिल्म 'सिंबा' को मिला, लेकिन ऐसा रिस्पॉन्स मिलेगा, यह खुद रणवीर सिंह (Ranveer Singh) ने भी नहीं सोचा होगा. एक अनुमान के अनुसार तीसरे हफ्ते फिल्म करीब 21 करोड़ रुपए तक कमा लेगी.
 
#Simmba continues to trend very well on weekdays... Will near ₹ 235 cr by end of Week 3... [Week 3] Fri 2.60 cr, Sat 4.51 cr, Sun 5.30 cr, Mon 2.87 cr, Tue 2.29 cr. Total: ₹ 230 cr. India biz.
 
डायरेक्टर रोहित शेट्टी (Rohit Shetty) की यह तीसरी फिल्म है, जिसने 200 करोड़ रुपए का बॉक्स ऑफिस कलेक्शन (Simmba Box Office Collection) किया है. रणवीर सिंह (Ranveer Singh) की ब्लॉकबस्टर फिल्म 'सिंबा' हाइएस्ट ग्रॉसर फिल्म बन गई है. डायरेक्टर रोहित शेट्टी की ही फिल्म 'चेन्नई एक्सप्रेस' (Chennai Express) को पीछे छोड़ते हुए सोमवार को 'सिंबा' ने 227.71 करोड़ रुपए कमाकर नया रिकॉर्ड बनाया. शाहरुख खान की फिल्म 'चेन्नई एक्सप्रेस' ने साल 2013 में 227.13 करोड़ रुपए का लाइफटाइम बिजनेस किया था, जिसे 'सिंबा' ने तोड़ डाला.
रणवीर सिंह (Ranveer Singh) की फिल्म 'सिंबा' ने दो हफ्ते पूरे होने से पहले मात्र 12 दिन में 200 करोड़ रुपए कमा लिए. डायरेक्टर रोहित शेट्टी के लिए खुशी की बात है कि 'सिंबा' के अलावा 'गोलमाल अगेन' और 'चेन्नई एक्सप्रेस' ने भी 200 करोड़ का आंकड़ा छूने में इतना ही समय लिया था. पहले हफ्ते में 150 करोड़ से ज्यादा कमाने के बाद दूसरे हफ्ते भी रफ्तार जारी रही और अब तीसरे हफ्ते में प्रवेश कर चुकी है. 'सिंबा' फिल्म ने 5 दिन में 100 करोड़, 7 दिन में 150 करोड़, 10 दिन में 175 करोड़ और 12 दिन में 200 करोड़ रुपए कमाए. 
 

इस तरह रणवीर सिंह की ये अब तक की सबसे बड़ी सोलो हिट फिल्म बन चुकी है. रणवीर सिंह (Ranveer Singh) और सारा अली खान (Sara Ali Khan ) की 'सिम्बा (Simmba)' को रोहित शेट्टी (Rohit Shetty) ने डायरेक्ट किया है. 'सिम्बा' रोहित शेट्टी की आठवीं लगातार ऐसी फिल्म है जिसने बॉक्स ऑफिस पर 100 करोड़ रु. के आकंड़े को पार किया है. रोहित शेट्टी की 'सिम्बा' तेलुगू फिल्म 'टेम्पर' की रीमेक है. 'टेम्पर' साउथ की सुपरहिट फिल्म है और इसमें जूनियर एनटीआर लीड रोल में नजर आए थे.